Unanimitat de la mesa pel Xúquer - Diari La Veu\nEscriba el número 465323\nUnanimitat de la mesa pel Xúquer\nEn la reunió s'ha abordat el canvi de postura dels regants de la Ribera, que fins fa pocs dies s'oposaven a qualsevol transvasament aigües amunt de la Marquesa. En aquest sentit es dubta que els regants de la Ribera estiguen d'acord, ja que és una decisió dels presidents de les comunitats de regants que són els que han rubricat un acord que no es contemplava un parell de dies abans. No obstant ha quedat clara la responsabilitat del Ministeri d'Agricultura i la Generalitat que haurien de ser els que velaren pel domini públic hidràulic i defensaren aquest recurs com un bé públic en lloc de pressionar en favor d'interessos privats que van en detriment dels interessos públics. En aquest sentit s'ha denunciat que el lobby de l'aigua de les comarques del sud no ha deixat d'exigir ni un sol dia l'aigua del Xúquer. "Mai tenen prou", s'ha arribat a afirmar.\nPer denunciar aquest nou transvasament que penja una nova demanda urbana a un Xúquer que es troba sobreexplotat i en el que s'estan incomplint els cabals ecològics aprovats fa tan sols 4 mesos, Xúquer Viu i la Mesa pel Xúquer han convocat una concentració per al 20 de desembre a l'assut d'Antella amb els lemes de "La Ribera no es ven".


President Aragonès: "Al Govern estem comp... - President.cat\nPresident Aragonès: "Al Govern estem completament compromesos amb les polítiques equitatives d'accés i de manteniment en el sistema universitari"\nquery_builder 23 setembre 2021\nEl cap de l’Executiu situa el curs 2021-22 com el de la “recuperació progressiva de la presencialitat”\nLa consellera Geis reivindica “una universitat oberta al món però que defensi la llengua catalana com a llengua pròpia de Catalunya”\nEl president Aragonès a la inauguració del curs universitari 2021-22 (Foto: Rubén Moreno)\nEl president de la Generalitat, Pere Aragonès, ha mostrat avui el “compromís” del Govern amb “les polítiques equitatives d’accés i de manteniment en el sistema universitari” durant la inauguració del curs 2021-22 del sistema universitari que, en aquesta ocasió, s’ha celebrat a la Universitat de Girona. El president Aragonès, que ha estat acompanyat per la consellera de Recerca i Universitats, Gemma Geis, ha reivindicat el paper de “l’educació” com a “millor manera d’empoderar la ciutadania” i l’ha situat com a “base d’una societat justa, lliure, compromesa i democràtica”.\nEl president de la Generalitat també ha volgut posar de relleu la importància d’impulsar “polítiques d’inclusió” per afrontar la reconstrucció després de la pandèmia, una reconstrucció que “ha de ser ser social, per deixar enrere les desigualtats; ha de ser econòmica, per garantir prosperitat compartida i també ha de ser emocional, per contribuir a reconstruir els projectes de futur i el benestar emocional que van quedar esborrats per la pandèmia”. En aquest sentit, el president ha subratllat “el paper fonamental” de les universitats en el lideratge d’aquest procés. “Hem de poder garantir l’accés de tothom ,a tots els serveis públics, a tot el sistema de coneixement i, també, a la universitat”, ha conclòs.\nTal i com ha explicat el president Aragonès, el curs 2021-22, serà el de la “recuperació progressiva de la presencialitat” a les aules universitàries, cosa que ens permetrà “començar a deixar enrere els efectes de la pandèmia en l’activitat universitària”. Un pas endavant que el president ha qualificat “d’absolutament necessari” i ha reivindicat la importància de compartir físicament les aules, així com experiències amb estudiants arribats de diferents punts de Catalunya i de l’estranger.\n“Universitats de país”\nDurant la seva intervenció, el cap de l’Executiu ha afirmat que “a Catalunya tenim un sistema universitari divers, de qualitat i reconegut”, tot afegint que “és en la diversitat, tan acadèmica com social, on hi trobem les oportunitats”. Per aquest motiu, ha precisat que “cap etapa educativa pot ser vista només com una experiència únicament individual, és un procés col·lectiu”. Des de la Universitat de Girona, que enguany celebra el seu 30è aniversari, el president de la Generalitat ha posat en valor “el paper de vertebració territorial” que aquest centre i d’altres com la Universitat Rovira i Virgili de Tarragona o la Universitat de Lleida han tingut. De totes maneres, ha precisat que “totes són universitats de país” perquè “totes les universitats catalanes porten al món del coneixement la recerca que genera aquest país”.\nPer la seva banda, la consellera Geis ha expressat el seu “orgull” per poder assistir en aquest acte “perquè després de molts anys s’ha recuperat la conselleria de Recerca i Universitats”. En paraules de la consellera d’Universitats i Recerca, “les parets mestres de la política universitària i de recerca formen part d’un dels eixos de l’acció de govern que passa per un país basat en l’economia del coneixement, que reforci el sistema universitari i de recerca”. Segons la consellera Geis, cal que “es vertebri i cohesioni el país a través del coneixement impulsant polítiques de transferència i d’innovació, defensant obertament un model d’universitat compromesa, crítica i lliure, una universitat oberta al món però que defensi la llengua catalana com a llengua pròpia de Catalunya”.\nLa conferència inaugural del curs universitari 2021-22, que ha estat telemàtica, ha anat a càrrec de la doctora Roser Salavert, directora del tercer districte escolar de Nova York. Durant l'acte s’han lliurat les distincions Jaume Vicens Vives i les mencions M. Encarna Sanahuja Yll, que atorga anualment el Govern. Al marge de les intervencions del president de la Generalitat i de la consellera Geis, també hi han intervingut la presidenta del Consell Social de la Universitat de Girona, Rosa Núria Alexandre; l'alcaldessa de Girona, Marta Madrenas, i el rector de la Universitat de Girona, Quim Salvi.\nPer a més informació: https://govern.cat/salapremsa/notes-premsa/413883/govern-concedeix-sis-distincions-jaume-vicens-vives-professors-projectes-duniversitats-catalanes-motiu-seva-qualitat-docent


El jutjat mercantil serà traslladat a l'edifici de l'Audiència Provincial de Girona per poder fer lloc al nou jutjat de família. Es crearan nous despatxos en un espai que fins al moment ha estat en desús\nelisabet don 28.02.2019 | 00:53\nLa posada en funcionament del nou jutjat de família a la ciutat de Girona comportarà una sèrie d'obres al Palau de Justícia que –per primera vegada d'ençà que va ser inaugurat l'any 2012– viurà el trasllat d'un òrgan judicial des d'un edifici a un altre. D'aquesta manera, el forat que deixi el jutjat mercantil serà ocupat per aquest nou òrgan, mentre que el primer serà desplaçat a l'Audiència Provincial de Girona, que disposa d'un espai en desús a la tercera planta de l'equipament.\nEl segon jutjat de família aprofitarà les mateixes instal·lacions de l'antic mercantil, amb els despatxos corresponents, tot i que s'adaptarà a les necessitats del seu nou inquilí. «Per exemple, al seu moment es va habilitar una sala de vistes com a zona de funcionaris perquè es va reforçar el jutjat, ara això potser tornar a canviar», relata Fernando Lacaba.\nPel que fa al mercantil, s'aprofitarà un espai de reserva que es troba al tercer pis de l'Audiència gironina i que, fins ara, no s'ha utilitzat. És en aquest lloc on s'hauran de realitzar certes obres per tal de crear despatxos o establir les connexions pertinents per tal de definir els espais de treball de tots els actors: secretaris, jutges, funcionaris, etc. «Sempre que es fa un edifici es mira que quedi un espai lliure perquè a mesura que passa el temps es formen noves necessitats», remarca Lacaba.\nLes obres, tal com apunta el president de l'Audiència, «haurien d'haver-se realitzat a finals de l'any passat», tot i que finalment, en no haver-se pogut fer «el trasllat hauria de veure's completat en el transcurs d'aquest any 2019», sense disposar de data exacta.


tortosa antiga: de juliol 2015\nLes zones porxades. La plaça de les Cols IV\nCom hem estat veient fins ara la plaça de les Cols era l’espai neuràlgic per excel·lència de la ciutat i en part encara ho continua sent. Si tenim en compte que motes de les manifestacions festives, religioses, socials o reivindicatives encara avui, passen per aquest lloc.\nLa fotografia que il·lustra aquest fet la va realitzar Ramon Borrell i Codorniu, aquesta en concret és posterior a les anteriors, i a ella ja es poden observar algunes de les innovacions que portava la modernitat, com són els dos grans i bells fanals, al mig de la plaça. Fixeu-vos amb el personatge enfilat a una escala i a sota altre amb altra escala de tisora que sembla acompanyar-lo. Que fan? No ho podriem assegurar, podrien ser fanalers (encara que sembla a ple dia), fotògrafs o simplement buscat una posició picada, per veure les carrosses de la Festa de la Cinta.\nTot i així, al contrari que en les anterior fotos aquesta és del 1911(poc temps després seran enderrocades les cases de ponent per construir les rampes), la plaça es veu força animada, per un costat gent a les vores i sota el porxo per veure passar bé la desfilada o processó. Balcons la majoria d’ells en tendals (aquets comencen a ser substituïts per les persianes de fusta), amb gent recolzada. Al fons venint de la plaça de la Font, la banda de música i en primer terme la carrossa amb l’al·legoria de la baixada de la Cinta, representada per xiquets: amb el cor d’àngles, sant Pere i sant Pau a cada costat de la Mare de Déu. Fixeu-vos com els cignes tapen el cotxe i als conductors.\nLa foto va més enllà i al seu costat esquerre ens mostra altres quefers de la plaça, com si haguessin estat pillats per sorpresa, tots els carros i els animals (alguns d’ells carregats de barrils de vi), han estat arraconats al costat de llevant. Molt possiblement aquests traginers venien del Mercat i anaven a buscar el Pont de la Cinta, per sortir de la ciutat creuant el riu i van tenir que cedir el pas a la comitiva festiva.\nEspero que gaudiu de l’observació del vestuari, pentinats, de barrets i gorres, de la bicicleta, de mercaderies... és una de les fotografies antigues més maques que hi podem trobar d’aquesta plaça, actualment tant alterada.\nFotografia cedida per Joan R.\nEtiquetas: Festes, Festes Majors, Fotògrafs, Plaça Constitució, Plaça d' Agustí Querol, Pont de la Cinta, Porxos, Ramon Borrell i Codorniu, Transport\nLes Cases de la Catedral\nAmb data 30 de juliol de 2015, a Tortosa.\nTranscrivim un text que vam publicar a la nostra pàgina de Facebook, per mostrar la nostra repulsa a l'enderroc de les cases conegudes com les de la Catedral.\nTortosa i el seu nucli antic, van estar a un pas de convertir-se en una espècie de poble vell de Corbera, un cop passada la Guerra Civil.\nFinalment van optar per la reconstrucció de la ciutat, sense desplaçar-la cap al sud (exceptuant el grup del 13 de Gener). Però els de Regiones Devastadas tenien un pla: enderrocar gran part del nostre patrimoni per abaratir al màxim possible, els costos de la reconstrucció.\nDivendres diuen que culminaran un projecte dels destructors de Regiones Devastadas i ho farà un Ajuntament democràtic i després de 40 anys mort el dictador.\nD'aquí no molts anys, podrem jutjar amb tranquil·litat, la idoneïtat del mateix i si calia o no, respectar l'única part històrica de la façana fluvial.\nLa imatge adjunta correspon a un projecte/esbós realitzat pels de Regiones Devastas al 1945 i que va ser publicada al bloc de notícies de la Marfanta.\nPer cert el mal dit "monument" ni surt projectat... tot i així sobreviurà a les cases de la Catedral.\nTot plegat ens diu molt de la ciutat en la que vivim, és un retrat immillorable!\nAdéu al carrer Croera i la seva trama medieval. Adéu a la façana fluvial històrica de la ciutat. Adéu a la muralla. Adéu a esgrafiats de la guerra del Francés. Adéu a balcons de forja. Adéu a paviments. Adéu a carreus treballats i tants altres elements... Adéu a un veritable espai que podria haver estat un revulsiu econòmic de primer ordre.\nAdéu a espais únics i del tot irrepetibles. Adéu.\nEtiquetas: Façana fluvial\nLes zones porxades. La plaça de les Cols III\nPer sort nostra, aquesta part nord de la plaça va ser la més retratada, ja que actualment no existeix. En aquest fragment de la foto de Ramon Borrell, de primera dècada del SXX. Podem veure tota la façana nord de la mateixa ampliada, l’entrada al carrer del Pes de la Palla i el més interessant de tot, el començament de la porxada de la plaça de la Font (actual Agustí Querol) i que anava a enllaçar amb la plaça del Pont de Pedra, contenint l’accés al carrer de Sant Roc.\nActualment aquesta porxada també ha desaparegut a causa de la renovació del casat, d’aquesta part de la plaça.\nA més, cal parar la vista i fixar-nos en diferents detalls del fragment fotogràfic com, les portes obertes de les escaletes (estretes) que donen accés als habitatges i els seus balcons amb les cortines recollides. El comerç obert amb el nom encara llegible de Merceria-Manuel Monfort-Paqueteria i ja a la plaça de la Font, destacant la renovada casa modernista de Ramona Sechí, coneguda popularment amb el nom de magatzems López Vergés i a la seva esquerra la Fonda Europa, amb el seu fanal-rètol tant característic.\nAquest fragment fotogràfic el podem compartir gràcies al grup Baix Ebre i Montsià Antics.\nEtiquetas: Carrer Sant Roc, Plaça Constitució, Plaça d' Agustí Querol, Plaça Pont de Pedra, Porxos, Publicitat i comerç, Ramon Borrell i Codorniu\nLes zones porxades. La plaça de les Cols II\nEn aquesta fotografia de Ramon Borrell, es pot veure en gran detall, la part porxada de ponent de la plaça. Aquesta porxada es desenvolupava des del carrer Botigues de la Sal, fins al carrer del Pes de la Palla, (actualment desaparegut). Altre aspecte que ens agradaria destacar a més dels comerços i que podeu veure a la fotografia és la pavimentació de terra batuda de tota la plaça, diferenciant-se el carril per on passaven els carruatges i carros.\nAquesta zona de ponent anava estretament unida al monestir dels dominics, els quals desprès del setges de la guerra dels Segadors i de Successió (fins llavors van ocupar el monestir dels franciscans a Sant Joan del Camp), van decidir bastir el nou convent, a la vora del riu. L’església barroca en honor a la mare de déu del Roser va quedar bastida cap al 1714 i va ser l’única part del monestir que va perdurar fins a època moderna (1910). La resta del monestir en la desamortització (1835) va ser venut i ocupat per habitatges particulars, sent aquests habitatges els que van configurar l’illa de cases que envoltava el temple, fins la plaça de les Cols.\nCom es sabut, aquestes cases i església van ser expropiats per a construir l’accés al pont de l’Estat. La zona compresa entre el carrer Barana de l’Ebre, carrer de la Palla, i la plaça de les Cols, sent el límit la paret mitgera de l’església del Roser: va anar a terra. L'única part que va ser reutilitzada va ser la portalada barroca, que va ser encastada en l'entrada lateral del nou temple del Roser, bastit a l'altra riba del riu Ebre.\nEl 7 de novembre de 1911, s’inauguren les rampes del Pont de l'Estat, canviant la fisonomia del que va ser el centre comercial, social i cultural. Deixant a la ciutat òrfena de plaça Major, fins la construcció pels de Regiones Devastadas de la plaça Espanya; un espai que pretenia funcionar com a nou centre neuràlgic, però que no ha quallat del tot, en la ciutadania.\nAmb la nova reurbanització molts habitatges van ser remodelats o construïts de nova planta, com ara l'edifici que albergava el comerç de Daufí. Tot així cal esmentar com aquesta zona de l'antiga plaça de les Cols, fa ser fortament deteriorada durant la Guerra Civil a causa dels bombardejos feixistes, per la proximitat del pont i del front. Circumstància que va impulsar encara més la reurbanització, la reconstrucció i renovació de l’espai, en retrosses dels porxos i de l'antiga configuració de plaça porxada.\nPer a nosaltres, passats més de cent anys, considerem que va ser una mala gestió/planificació i visió de ciutat portant a una transformació incomoda i irreversible de tot el centre de la ciutat medieval amb el retruc de la desaparició total del sector central de la façana fluvial. Per situar el pont a un lloc del tot inadequat.\nEtiquetas: bombardejos feixistes, Convent del Roser, església del Roser, Façana fluvial, Joan Abril i Guanyabens, Plaça Constitució, pont de l'Estat, Porxos, Publicitat i comerç, Ramon Borrell i Codorniu


La Jonquera tindrà el seu propi Pla d’Acció per a l’Energia Sostenible i el Clima | Web oficial de l'Ajuntament de La Jonquera\nAmb el suport de la Diputació de Girona, el consistori jonquerenc farà un pas més en el camí de la sostenibilitat, la lluita contra el canvi climàtic i les bones pràctiques energètiques\nL’Ajuntament de La Jonquera ha rebut recentment dues subvencions de la Diputació de Girona per impulsar noves actuacions municipals en l’àmbit de la transició energètica i l’acció climàtica. La primera ha estat per a l’elaboració del Pla d’Acció per a l’Energia Sostenible i el Clima (PAESC) municipal, un document estratègic de planificació energètica i climàtica local. El consistori jonquerenc comença ja a treballar en el projecte, que contindrà totes les accions que es portaran a terme en els propers anys per fer front al canvi climàtic i adaptar-se als seus efectes.\nLa segona subvenció donarà suport a l’Ajuntament amb el tractament de les dades de consum energètic municipal. L’objectiu és agrupar-les i poder-les publicar de forma homogènia al web municipal, als portals de difusió de dades en línia de la Diputació de Girona i en altres publicacions divulgatives de caràcter general o científic. «Aquest acord és una acció que ens ajuda a avançar, alhora, en dos eixos de treball prioritaris per a l’Ajuntament: la transparència institucional i el foment de la sostenibilitat», explica l’alcaldessa Sònia Martínez. La publicació de les dades de consum energètic municipal vol ser un instrument clarament enfocat a fer pedagogia i a crear cultura de la racionalització energètica entre els veïns i les veïnes de La Jonquera, però també a seguir aprofundint en la voluntat de transparència informativa, un compromís que li ha valgut a l’Ajuntament de La Jonquera l’obtenció reiterada del Segell InfoParticipa durant els darrers anys.\nAquestes dues actuacions se sumaran a totes les accions que ve desenvolupant l’Ajuntament des de fa anys, amb el suport de la Diputació de Girona, per a la millora del medi ambient i la sostenibilitat.


16 febrer 2010 in Bases de dades, Biblioteca de Dret, Dret internacional, Dret mercantil\nWorldTradeLaw. Nou recurs d’informació del CRAI\nEl CRAI de la UB posa a disposició dels seus usuaris l’accés a la base de dades WorldTradeLaw.\nAquest nou recurs conté jurisprudència de l’Organització Mundial del Comerç, així com resums i anàlisis de les seves sentències.\nWorldTradeLaw té una part de lliure accés i una altra de pagament. Aquesta segona part ha estat subscrita pel Master of Laws in International Economic Law and Policy (LL.M. IELPO) amb accés per a tota la comunitat universitària de la UB.\nPodeu accedir a WorldTradeLaw des del Web del CRAI > ReCercador > Buscar recurs electrònic > WorldTradeLaw.\n« La Biblioteca Dipositària de les Nacions Unides s’integra al CRAI\nArticles de Pere Vilanova i Joan J. Queralt a la premsa »


Del 3 al 19 de desembre es faran set concerts a l'emblemàtic pati de Palma, una idea de Promúsics que l'Ajuntament ha acollit amb generositat\nIntimúsica, un cicle musical en petit format a Can Balaguer CORT\nPalmaIntimúsica és un nou cicle musical que neix d'una proposta de Promúsics amb la clara finalitat de dinamitzar el sector de la música en aquest context de pandèmia. Els set concerts que s'han programat es faran a Can Balaguer. Aquest dimarts se n'ha presentat la presentació amb la presència del tinent de batle de Cultura i Benestar Social, Antoni Noguera, i el director general de Música i Arts Escèniques, Miquel Àngel Contreras. Estaven acompanyats per la presidenta de l’associació Promúsics Mallorca, Isis Montero Expósito, i el vicepresident, Ignasi Simó Orpi Moragues. El cicle arrancarà aquest dijous, dia 3, i durarà fins al 19 de desembre.\n"Continuam donant suport a la música des de la complicitat i col·laboració amb el sector, en aquest cas amb una proposta elevada per Promúsics a l'Ajuntament de Palma i que hem treballat conjuntament", ha dit Noguera. Fruit de l’acord entre les parts, n’ha resultat aquesta proposta de concerts en petit format i d'estils variats, en què diferents grups mostraran els seus treballs en el marc de l'emblemàtic pati palmesà. Per part seva, el director general ha remarcat que s'ha intentat fer un cicle "divers estilísticament i de qualitat", amb grups representatius de la diversitat del teixit musical de la nostra ciutat.\nLa reserva d’entrades es podrà fer de manera electrònica des del dilluns de la mateixa setmana de cada un dels concerts a la web de Palma Cultura, on, a més, es podrà consultar tota la informació al detall.\nEl primer concert del cicle el protagonitzaran Peligrosos Gentlemen i serà aquest dijous, 3 de desembre (18 h). Dissabte, dia 5, serà el torn de Petit (12 h). La setmana que ve, concretament el dijous 10 (18 h), serà la banda Big Yuyu qui mostrarà la seva música; el divendres 11 (18 h), Biel Alimanya & The Folsom Rockers faran sonar fort les guitarres. El dissabte 12 (12 h) actuarà Dragonera Tango; el dijous 17 (18h) ho farà Morgana Jazz; el darrer concert serà el dissabte 19 de desembre (12h) amb la música de Yemanjá.\nRafa Nadal supera David Ferrer i s'endú el Masters de Montecarlo\nL'atac de responsabilitat és urgent


Redacció 21:12 17/12/17\nEl PSC de Mollet fa l'acte central de campanya electoral en el Mercat Vell\nJosep Borrell va protagonitzar l'acte central del PSC a Mollet per a les eleccions del Parlament de Catalunya del proper 21 de desembre. L'expresident del Parlament Europeu va demanar "una participació de rècord" i el vot a "Miquel Iceta per formar govern".\nL'acte va tenir lloc al Mercat Vell i Borrell va dir que el PSC "és l'únic partit que pot aglutinar una majoria suficient per formar govern" i que no sigui una formació independentista. L'històric polític va remarcar el procés català "ha fet molt mal a Catalunya". De fet, Borrell ha criticat la postura de la Generalitat i del govern de l'Estat de Madrid del PP.\nJosep Monràs, alcalde de Mollet, també va participar en l'acte al Mercat Vell i va regalar a Josep Borrell un llibre sobre Jordi Solé i Tura. L'alcalde socialista va comentar que "estem farts del procés, volem parlar de la Llei de la Dependència, de les escoles bressols, del parc d'habitatges públic...". Monràs va demanar el vot pel PSC per posar en primer ordre les reivindicacions socials.\nA l'acte, també va participar Mireia Diniosio, regidora a Mollet i candidata número 28 per Barcelona. "Hem de votar el PSC perquè som l'únic partit d'esquerres no independentistes. Hi ha una coalició de partits d'esquerres, que s'anomenen comuns, però aquests no es defineixen", va remarcar Dionisio.\nDurant l'acte de campanya, el PSC va fer una recollida de joguines que es destinaran a la campanya de Reis de Creu Roja del Baix Vallès.


CLUB CICLISTA SERINYA: Fotos del Caixa Girona a Fornells\nFotos del Caixa Girona a Fornells\nMolt bona actuació dels corredors del Club Ciclista Serinyà-Càrniques Juià aquest passat diumenge a Fornells.\nDestacar que els dos socis del club, en Sixte (3er) i en Xavi Roca (2on) comparteixen el liderat en categoria esplai amb 427 punts. La propera cita del campionat serà a Vilajuïga l'11 d'abril. En Joan Nicolas va entrar en sisena posició.\nEn màsters 40, segona valuosa posició d'en Miquel Prat que el permet colocar-se líder de la categoria amb 430 punts. Pel que fa en Jaume Vilar, en màsters 50, va entrar en una meritòria catorzena posició, posicionant-se dotzé a la general.\nEl passat temporal de neu feia perillar el BTT d'aquest diumenge, però el BTT Fornells organitzador de la segona puntuable del Caixa Girona ha fet un gran treball de neteja en el circuit que tenia 12 km, 1 i 2 km per la promoció, i han aconseguit un recorregut molt atractiu en que hi han participat uns 350 corredors, entre ells més de 100 nens i nenes.\nPel que fa a la cursa reina d'èlits hi han participat els locals del BTT Fornells-Ambisist Joan Llordella i Israel Nuñez que han dominat de forma clara i han arribat junts, i Nuñez ha entrat primer, segon Llordella i tercer Christian Collados (Bicis Esteve).\nAltres guanyadors foren: Jordi Costa (M30), Joan Quintana (Júnior), Pere Sànchez (V40), Rosa Riera (Fèmina), Josep Duran (Inf 97), Jofre Cullell (Aleví 99), Enric Guich (Principiant), Oriol Roura (Benjamí).\nTots els nens sense premi van rebre un obsequi record com a novetat de la Delegació de Ciclisme d'aquesta temporada.\nLa prova de BTT del dia 5 de Mont-ras resta ajornada per l'estat dels circuits.\nPublicat per Jaume F. a 13:45


Granada CF – FC Barcelona: Amb tot a lluitar per la Lliga - FC Barcelona\nHomeFutbolPrimer EquipNotíciesGranada CF – FC Barcelona: Amb tot a lluitar per la Lliga\nGranada CF – FC Barcelona: Amb tot a lluitar per la Lliga\nPAU CAMPAÑA - 14/05/2016 | 00:00\nEls blaugranes, que han viatjat amb la plantilla al complet, depenen d’ells mateixos per ser campions; en cas de victòria, la 24a Lliga culer volarà a Barcelona\nEl Barça fa pinya per celebrar un gol contra l'Espanyol / MIGUEL RUIZ - FCB\nAra sí. Ha arribat l’hora de la veritat. Després de 37 jornades de competició domèstica, tot es decidirà en l’última jornada. I el Barça ho té tot de cara per revalidar títol. Aquest dissabte (17 hores, C+ Partidazo), a Granada, els blaugranes necessiten guanyar per sumar la 24a Lliga de la seva història. En cas de no aconseguir el triomf, però, també els serviria que el Reial Madrid, l’altre candidat, no aconseguís els tres punts a Riazor contra el Deportivo de la Corunya. Tot i aquesta escletxa, Luis Enrique i els seus són conscients que depenen d’ells mateixos i no miren més enllà.\nL’estadi Nuevo Los Cármenes serà jutge d’una Lliga que el Barça ha dominat durant la major part del curs. El sotrac de resultats que va viure l’equip durant el mes d’abril, però, va ajustar les primeres posicions i fins a l’última jornada no es decidirà el campió. En cas de victòria, el Barça aconseguiria revalidar un títol que ja va aconseguir la temporada passada en l’estrena de Luis Enrique a la banqueta culer.\nPer a aquest duel decisiu, Luis Enrique s’ha endut tota la plantilla a Granada, inclosos els jugadors lesionats –Claudio Bravo i Sandro Ramírez. Amb els 24 futbolistes de la plantilla, el tècnic ha volgut mantenir la pinya del vestidor en un moment clau del curs. Una estona abans del matx, l’asturià haurà de descartar quatre jugadors, a més dels lesionats.\nEl Granada, per la seva banda, arriba al partit amb la permanència matemàtica a la butxaca després del triomf en l’anterior jornada, al Ramón Sánchez Pizjuán, contra el Sevilla (1-4). Al conjunt andalús hi ha tres jugadors amb passat blaugrana. A més de Rochina, un dels capitans de l’equip, Isaac Cuenca i David Lombán han estat protagonistes aquesta temporada, i han parlat durant la prèvia sobre l’enfrontament amb el seu exequip.\nTots els ingredients estan servits per a un final feliç de color blaugrana. 90 minuts separen el Barça d’un nou títol de Lliga, que donaria pas a l’últim partit de la temporada amb un altre títol en joc. I és que vuit dies després del partit a Granada arribarà la final de la Copa del Rei, a Madrid, contra el Sevilla. Abans, però, l’equip se centra a guanyar la seva 24a Lliga.\n“Estem acostumats a aquesta pressió”


Dialiskari Villas Marathopolis Grècia - Ofertes d'hotels amb els MILLORS DESCOMPTES EN LÍNIA\nVeure tots els 11 allotjaments a Marathopolis.\nDialiskari, Marathópolis, Marathopolis, Grècia, 24400 - Veure al mapa\n"Excellent place for family vacations. The owners were very p..."\nTwo-Bedroom Villa (2 - 4 Adults) - Split Level\nThree-Bedroom Villa (2-5 Adults) - Split Level\nDissenyat tant per oci com per negoci, Dialiskari Villas està situat idealment a Marathópolis; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDialiskari Villas ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, aparcament de cotxes, servei de bugaderia, caixa forta per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, balcó/terrassa, insonorització, ventilador, aparell de televisió per satisfer els clients més exigents. L'hotel ofereix meravelloses instal.lacions d'oci com parc infantil, jardí que faran de la vostra estada una experiència inoblidable. Si buscau un allotjament còmode i adequat a Marathopolis, faci de Dialiskari Villas la vostra llar.\nAllotjaments a Marathopolis


Sergi Roberto: "Hem dominat tot el partit" - FC Barcelona\nHomeFutbolPrimer EquipNotíciesSergi Roberto: "Hem dominat tot el partit"\nSergi Roberto: "Hem dominat tot el partit"\nEl migcampista reconeix que l'espectacular cop de taló per habilitar Suárez ha estat "sense pensar"\nSergi Roberto en una acció del partit d'avui / MIGUEL RUIZ - FCB\nSergi Roberto està de dolç. El de Reus, que tornava a jugar després de superar unes molèsties al pubis, ha estat un dels protagonistes del partit contra el Getafe al donar dues assistències. En la primera ha deixat sol a Luis Suárez després d'un espectacular cop de taló i, en la segona, ha habilitat a Neymar amb un bon centre al segon pal. "El cop de taló no l'he pensat, en aquest moment es decideix en mil·lèsimes de segon i era l'única solució que veia. L'important és que ha servit per ajudar l'equip ", ha explicat Sergi Roberto en zona mixta.\nA més, Sergi Roberto ha explicat que ha deixat enrere les molèsties que arrossegava al pubis: "Després d'una lesió és important agafar ritme de competició. M'he sentit molt bé físicament, sense cap molèstia ". Finalment, el migcampista de Reus s'ha felicitat per la victòria i el joc de l'equip: "L'equip ha estat molt bé, hem tingut el control en camp contrari. Hem tingut molt bona actitud i hem sortit molt bé a la segona part. Hem de seguir així i pensar en el pròxim partit ".\nTambé ha parlat en zona mixta el davanter del FC Barcelona, avui també golejador, Luis Suárez. L'uruguaià ha fet les següents declaracions destacades:\n"Ha estat un partit molt intel·ligent, hem tingut la pilota i hem buscat bé els espais. El Getafe concedeix pocs espais, però hem buscat solucions i hem arribat al gol".\n"Un sempre ha de confiar en el company, la deixada de Sergi Roberto és mig gol. És mèrit de tot l'equip confiar en els companys".\n"Som conscients que Busquets és una peça fonamental a l'hora de la sortida de pilota i fixar marques, és molt intel·ligent. Durant tota la setmana vam plantejar aquest partit, i ha sortit tal com volíem".\n"Cada un sap quina és la seva funció al camp. Jo no em posaré a driblar tres o quatre jugadors, ja que aquestes són les característiques de Neymar. Un tracta d'adaptar al que li demana l'entrenador ".\n"Tothom se'n recorda de Messi perquè és el millor del món, tots l'estranyem".\nSergi Roberto: “Hem dominat tot el partit” by fcbarcelona


Berta Barquer, tècnica referent del projecte 'Mirades'. Font: FCVS\nEl 'Mirades' connecta el jovent d'escoles i universitats amb el vídeo. Font: FCVS\nEl projecte vol ser una font de producció audiovisual per a les entitats socials. Font: FCVS\nEl ‘Mirades. Veure i Viure el Voluntariat’ promou l’elaboració de vídeos entre el jovent i les escoles per difondre la tasca d’entitats de voluntariat.\nDonar visibilitat a les entitats mitjançant el vídeo. Aquesta és la missió del ‘Mirades. Veure i Viure el Voluntariat’, un projecte d’Aprenentatge Servei impulsat per la Federació Catalana de Voluntariat Social que apel·la directament al compromís social i la participació ciutadana del jovent.\nJoves d’ESO, Batxillerat i estudiants universitaris s’impliquen amb les entitats mitjançant la seva pròpia vivència, que els porta a l’elaboració d’un curt, espot o reportatge audiovisual. D’aquesta manera, desenvolupen competències de comunicació lingüística, audiovisual, artística i cultural.\nLa tècnica referent del projecte, Berta Barquer, ens explica en aquesta entrevista a www.xarxanet.org de quina manera el ‘Mirades’ pot transformar la societat mitjançant els treballs audiovisuals.\nDe quina manera el ‘Mirades’ aconsegueix la transformació social fent servir les tècniques del cinema?\nEl valor que té el 'Mirades' és fer que els joves visquin el voluntariat i puguin explicar la seva experiència a través dels mitjans audiovisuals. Molts joves no coneixen què fa una entitat social i quin és el paper de les persones voluntàries. Amb el projecte, entren en aquest món i coneixen de primera mà la realitat del voluntariat, les entitats i els col·lectius que aquestes atenen.\nI la difonen elaborant un vídeo?\nEl pas previ a la transformació social és la creació de consciències, i aquesta és la part més important del 'Mirades'. Primer conviuen i comparteixen amb les entitats i veuen amb quins col·lectius en situació de vulnerabilitat treballen, i després transformen la seva experiència en un vídeo.\nCom definiries el ‘Mirades’?\nEl 'Mirades', com el seu nom indica, és posar la mirada sobre el voluntariat i les entitats socials i aprendre a veure el Tercer Sector a partir de la pròpia experiència. És un aprenentatge vivencial de joves en col·laboració amb entitats socials on, mitjançant l’elaboració d’un vídeo, es difon la tasca d’entitats de voluntariat i es sensibilitza entorn a col·lectius en situació de vulnerabilitat. El Mirades dona a conèixer als joves la seva importància com a agents transformadors de la societat.\nQuin poder té el vídeo per ser una eina d’inclusió a la societat?\nEl vídeo és una eina molt directa: tot el que entra pels ulls és més fàcil d’entendre. Els joves que fan els vídeos parlen el mateix llenguatge que l’audiència que els veurà. A més, gràcies a les xarxes socials els espots, curts, vídeos, etc., es poden moure més fàcilment i pots resumir i transmetre molta informació en tan sols unes imatges.\nExplica’m un reportatge audiovisual d’èxit del programa.\nPenso en la publicació del llibre ‘Retratos del pasado’. Quatre joves de la Facultat de Periodisme de la Blanquerna van conviure durant 6 mesos amb gent gran en una residència i van fer un vídeo per ASTE BCN. A més del treball audiovisual, es va publicar aquest llibre l’any passat. Gràcies al ‘Mirades’ es va crear una relació de continuïtat on els joves van seguir implicats en el projecte de l’entitat.\nCom ha evolucionat el ‘Mirades’?\nQuan va néixer era un projecte molt innovador, les TIC començaven a sonar, els joves tenien altres rutines, etc. El que ens hem trobat és que, com les xarxes socials, els joves han canviat molt ràpidament i ara tenen interessos molt diferents. Si abans posàvem més pes en les tècniques de producció i edició, ara ens trobem en l’era dels ‘influencers’ i ens interessa més innovar en la manera de comunicar i difondre un missatge.\nI ara us llanceu a Youtube?\nEls joves ara volen aparèixer en els seus vídeos explicant el que fa l’entitat. Avui dia, dominen el llenguatge audiovisual i hi ha un munt d’aplicacions que faciliten la producció de vídeos. El que reforcem és de quina manera poden viralitzar els continguts que fan.\nLes entitats socials per tant hi surten guanyant.\nLa participació de les entitats en el projecte és clau, elles són les protagonistes. Moltes adquireixen nous materials audiovisuals de difusió. A partir del ‘Mirades’, és generen noves relacions entre entitats i centres educatius, deixant espai a futures col·laboracions.\nEl temps. De vegades les entitats ho tenen més fàcil si treballen amb universitats que no pas amb escoles. Nosaltres intentem fer pedagogia per apoderar-les i que s’animin a participar amb la comunitat educativa, més enllà del projecte. Pel ‘Mirades’ crear aliances entre el Tercer Sector i la comunitat educativa és clau.\nQuin és el futur del 'Mirades'?\nVolem ser un projecte de referència per a les entitats socials en termes de producció audiovisual. El ‘Mirades’ és un pont, un intermediari. Per tal de tenir aquest nivell de qualitat en els vídeos, volem començar a obrir-nos a noves etapes educatives superiors, com les universitats, amb qui ja treballem, o les escoles de cinema.\nProjecte Mirades, FCVS, arts escèniques i audiovisuals, cinema inclusiu, exclusió social, Voluntariat Social


Taller 'Iniciació a l'edició d'imatge digital' *NOU* | Guia BCN: agenda d'activitats, directoris i cursos de Barcelona Taller 'Iniciació a l'edició d'imatge digital' *NOU*\nLa fotografia digital s'ha instal·lat amb força a les nostres vides, tothom disposa d'algun estri que li permet fer fotografies (sigui un telèfon o bé una càmera). Però si volem anar una mica més\nenllà: arreglar fotos tortes, mal exposades o simplement jugar\namb elles, necessitem programes d'edició fotogràfica. El més utilitzat, gràcies a les seves grans prestacions, és el Photoshop;\nperò per això mateix sol espantar a tots els debutants. En aquest\ncurs us donarem la possibilitat d'aprendre les eines bàsiques per\ntreballar amb Photoshop i poder així millorar les vostres fotos.\nImpartit per Fotoclub Poblenou.\nTarifes reduïdes per a persones amb discapacitat i en situació d'atur. Cal inscripció prèvia\nCentre Cívic Can Felipa. Presencialment i a la web del 16 al 20 de setembrePresencial a la secretaria del centre, de dl a dv, de 10.00 a 14.00 i de 17.00 a 20.00 h.Menors d'edat i col·lectius amb preus reduïts: inscripció presencial.\nCicle de fotografia especialitzada: Fotografia nocturna *NOU\nT'interessa. Xerrades sobre...: "Ficciones patógenas"\nTaller maker familiar 'Castanyada interactiva' *NOU*


Títol de Diplomat/Llicenciat o Graduat en l'àmbit de la salut de qualsevol de les següents professions relacionades: Infermeria, Medicina, Psicologia, Treball Social, Fisioteràpia, Biologia, Ciències de l'Activitat Física i de l'Esport.\nTitulats universitaris: Diploma de Postgrau expedit per la Universitat Pompeu Fabra\nPer poder accedir al Postgrau, en primer lloc cal emplenar i enviar el formulari de preinscripció i sol·licitar l’admissió presentant la documentació segons els requeriments del curs:\nSi vols iniciar el procés d’admissió fes clic aquí.\nTens alguna consulta referent a la teva titulació?\n5% de descompte per preinscripció realitzada fins el 14 de juliol de 2017 (descompte acumulable*)\n10% de descompte pels alumni, estudiants del Tecnocampus i persones en situació d’atur.\n15% de descompte als professionals dels centres/institucions sanitaris conveniats/des amb l'ESCS. Consulta si el teu centre/institució té conveni aquí\n*Descompte màxim aplicable el 15%\nEl Tecnocampus compta amb ofertes de diferents entitats bancàries per tal que puguis finançar els Estudis de Postgrau i pagar la matrícula en còmodes quotes fins a 12 mesos sense interessos. Més informació\nAquest curs es pot bonificar per la Fundació Tripartita ja sigui com acció formativa o com a permís individual de formació al tractar-se d’un curs de postgrau amb títol propi d’una universitat. En el segon cas, la quantitat a bonificar per l’empresa s’afegeix al crèdit de formació que l’empresa ja disposa.\nNecessites més informació sobre ajuts o finançament?\nSi desitges rebre informació addicional o tens algun dubte, només has de posar-te en contacte amb nosaltres


El pla de l'ANC per combatre el possible boicot dels partits unionistes a l'1-O ! directe!cat\nPolítica Última actualització Dimecres, 9 d'agost de 2017 12:55 h\nQue s'apliqui el resultat "sigui quina sigui la participació"\nL'ANC té clar que per implicar els partits unionistes en el referèndum ha de quedar clara que la participació no serà definitiva. D'aquesta manera, es veuran obligats a fer campanya pel 'No'. Així ho ha demanat l'Assemblea als partits independentistes: un consens polític previ perquè la independència sigui un fet si obté en el referèndum "més vots favorables que vots contraris sigui quin sigui el percentatge de participació registrada".\nanc, assemblea, boicot, campanya, jordi sanchez, participacio, referendum\nAquesta seria l'estratègia que demana l'ANC als partits independentistes davant la possibilitat de patir un boicot per part de Cs, PP i PSC. Això no vol dir, però, que es renunciï a fer campanya per una altra participació, ans el contrari, també demanen a les formacions polítiques seguir lluitant en aquest sentit.\nAquestes són les premisses d'un document intern de l'entitat, que ha tingut accés Europa Press i ha estat publicat per altres mitjans. Per l'ANC, la participació no és un bon indicador de l'interès social real que genera una consulta quan hi ha un boicot per part dels contraris a la proposta que se sotmet a votació: "Fer boicot és adulterar l'abstenció i l'ús normal del mètode democràtic".\nAltres consultes que no van arribar al 50% de participació\nA més dels arguments que esgrimeix la Comissió de Venècia, l'ANC apunta que la normalitat en la pràctica de la convocatòria de l'1-O passa per no establir un mínim de participació, com ja va passar quan es va sotmetre a votació l'Estatut de 2006, amb un 49,5% de participació i el referèndum d'aprovació de la constitució Europea a Espanya el 2005, amb un 41,77%. "En els dos casos, el fet que la participació no aconseguís el 50% del cens no va treure legitimitat al resultat ni va posar en dubte la seva validesa política i jurídica", destaquen.\nUna immensa hipocresia parlamentària\t30.07.2017.\nMés del 80% dels simpatitzants de BeC reclamen a Colau que cooperi amb el referèndum 23.07.2017.\n11 d'agost de 2017, 00.17 h\nAmb la campanya en contra de la democràcia que s'està fent i que continuarà fins l'últim moment és la millor opció, ja que d'aquesta manera s'obligarà als del No i als indecisos a anar a votar. És a dir augmentarà la participació.\n10 d'agost de 2017, 10.11 h\n#4 Avui? ho ha dit sempre d'una, manera o altra. El que no diu SI, SÓC INDEPENDENTISTA, és que NO HO ÉS!\nTOT PER CATALUNYA I LA SEVA LLIBERTAT! EL DEMÉS SÓN PUNYETES! 1-Oc. VOTEM!\n9 d'agost de 2017, 21.13 h\nCompletament d'acord amb tu, a la llista falten, Colaus i Podemos.\nAvui la Frau-Colau s'ha declarat anti-independentista-unionista.\nMarta T. Horta-Guinardó\n9 d'agost de 2017, 17.25 h\nTothom a votar sense complexos. A l´1 d´octubre guanyarà la democràcia, per damunt de qualsevol altra cosa, ja que a més el resultat serà vinculant.\nCatalunya, endavant amb valentia !\n9 d'agost de 2017, 13.48 h\n#1 Cal diferenciar els que estan contra el dret d'autodeterminació i els que no estan per la independència. Precisament un dels errors importants que s'ha fet és posar en mans dels primers a tothom que no esta per la independència.\nCal fer un esforç important per que tothom vagi a votar, més que a fomentar el SI\n9 d'agost de 2017, 13.24 h\nSenyors del directe.cat, perquè encara feu l'estevet i en el bloc unionista/col·laboracionista no hi poseu als comuns/colauers?


Assegurança de responsabilitat civil per a D&O – Assegurances Bilbao\nDe què tracta l'assegurança Responsabilitat civil per a D&O?\nL'assegurança de Responsabilitat civil per a D&O garanteix la protecció adient del patrimoni econòmic i familiar de les persones que realitzen funcions directives a l'empresa.\nAvantatges de Responsabilitat civil per a D&O\nAssegurem les quantitats de pagament obligatòries en funció de les reclamacions que s'han presentat.\nEs garanteix la cobertura de la defensa jurídica en cas de responsabilitat civil.\nT'oferim la protecció necessària perquè exerceixis les teves funcions sense posar en risc el teu patrimoni personal.\nCobertura de Responsabilitat civil per a D&O\nResponsabilitat civil per a D&O\nL'assegurança de Responsabilitat civil per a D&O presenta les garanties essencials per protegir el teu patrimoni econòmic personal i familiar contra possibles reclamacions.\nExtensió de les garanties de les pòlisses:\nReembossament a la societat assegurada.\nHonoraris i despeses de representació legal en una investigació formal.\nReclamació contra cònjuges.\nReclamacions en matèria laboral.\nCobertura per a administradors jubilats durant 4 anys, a partir de la seva jubilació.\nCobertura per a representants en noves societats participades.\nReclamacions per perjudici financer pur per contaminació.\nDespeses de defensa en reclamacions per contaminació.\nLa meva empresa té presència en diversos països. En aquest cas, ¿l'assegurança cobreix les decisions dels alts càrrecs i directius a cadascuna de les seus internacionals?\nSí, t'oferim una assegurança de Responsabilitat civil per a D&O en escenaris empresarials d'aquest tipus perquè protegeixis els seus interessos arreu del món, excepte en cas de reclamacions presentades als Estats Units o segons la seva legislació.


bloGuejat: de juliol 2012\nPortella, número 4\nMolt interessant el quart número de la revista cultural andorrana Portella, de la qual ja us he parlat en altres ocasions. És fantàstic que una publicació d'aquest nivell mantingui el ritme en aquests temps incertos.\nLa presentació continua sent impecable, des del disseny a la qualitat del paper, però el més important és que els articles valen la pena. D'aquesta número voldira destacar la contribució evocativa de l'Albert Villaró, l'entrevista al Tortell Poltrona, un personatge que sempre he troabat fascinant, i el dossier sobre la relació de Martí i Pol amb Andorra, un tema que no coneixia. Bones lectures d'estiu.\nNo sé si és fàcil trobar-la fora del seu país d'origen, però aquesta és la mena de producte que algú a la institució adequada hauria de vetllar per a què arribés fàcilment a tot l'àmbit lingüísic.\nEscrit per Salvador Macip a les 10:03 a. m. 4 comentaris Enllaços a aquesta entrada\n[Publicat originalment el 12 de juny de 2008]\nEscrit per Salvador Macip a les 8:00 a. m. 13 comentaris Enllaços a aquesta entrada\nHipnofòbia, llibre d(e l)'estiu?\nSi heu llegit Hipnofòbia i us ha agradat, potser voldreu votar-la com a "llibre de l'estiu" al rànking que organitza cada any L'illa dels llibres. I sinó, a la llista de "nominats" hi trobareu altres llibres interessants, algun d'ells comentat en aquest blog fa no gaire.\n[Actualització: acabo de saber que surt la segona edició d'Hipnofòbia. Gràcies a tots els qui ho heu fet possible!]\nEscrit per Salvador Macip a les 7:00 a. m. 23 comentaris Enllaços a aquesta entrada\nMiracles perversos (post Sant Jordi, 8 de 7)\n[Pròleg: Quan vaig penjar la tanda de crítiques post Sant Jordi d'aquest any, em vaig deixar un dels llibres que havia anunciat que comentaria. El motiu va ser logístic: me l'havia oblidat a Barcelona. Ara que he fet una baixada ràpida a la capital, he pogut recuperar-lo, llegir-lo i completar totes les ressenyes previstes, que al final seran 8 i no 7, d'aquí la confusió intencionada al títol...]\nEm deia una amiga meva l'altre dia que tinc una manera molt masculina d'escriure. No és necessàriament un elogi, ni tampoc un defecte. És més: té poc a veure amb les hormones i molt amb l'estil que esculls. Vull dir que hi ha dones que escriuen d'una manera masculina (Agota Kristoff és el primer nom que em ve al cap) i homes que saben fer-ho a la femenina (com algun llibre de l'Eduard Márquez, per exemple). Depèn només de com enfoques la narració. Això ve al cas perquè he trobat que els Miracles perversos de la Carme Torras són com una novel·la del Paul Auster vista des d'un punt de vista d'una dona. I això, ara sí, ho dic com tot un elogi, perquè no és una cosa gens fàcil de fer.\nA la Carme no li fan por els gèneres tradicionalment dominats per homes, com la ciència-ficció (i més encara de robots!). Llegiu La mutació sentimental i veureu com se li pot donar un tomb original i fresc a un tema clàssic com aquest. Amb la seva darrera novel·la se'n torna a sortir, ficant-se de ple en aquests jocs perversos metaliteraris que feia l'Auster en el seu bons temps, però d'una manera menys freda i molt més centrada en els sentiments. L'argument gira al voltant d'un home que descobreix que un desconegut ha escrit un llibre sospitosament semblant a la seva vida i, és clar, vol conèixer-lo. Aquest és el pol austerià de l'argument, però el llibre de fet es va explicant a partir de la història d'una vídua que rep uns emails anònims que poc a poc la van trasbalsant més i més.\nA partir d'aquestes dues línies misterioses, la Carme construeix, sorprenentment, una novel·la romàntica. No m'ho esperava, tal com havia començat el llibre, i he de dir que em va enganxar. Tot plegat culmina amb un final d'una intensitat molt cinematogràfica, que em va semblar rodó. I aquí és on ve la trampa d'aquest llibre. Després del final, n'hi ha un altre que ho canvia tot. Em va semblar un recurs genial: el lector pot escollir amb quin dels dos prefereix quedar-se, amb el final feliç o amb el tràgic (que depenent de quin personatge s'ha guanyat la teva simpatia és el primer o el segon). Jo, que tinc una vena Wertheriana, tinc clar quin escullo, i l'altre l'esborraria, però he d'admetre que aquest doble gir del final li dóna una gràcia extra a la història que a mi no se m'hagués acudit.\nNo us deixeu enganyar per una portada tirant a neutra, ni per una poc afortunada elecció tipogràfica (la font que representa els emails fa mal als ulls): malgrat la primera impressió, aquest és un llibre intens. Si no heu llegit res de la Carme, aprofiteu per descobrir-la. No tothom és capaç d'escriure una història tan sentimental com aquesta sense que li surti empalagosa. Ni tampoc hi ha gaires escriptors a casa nostra que puguin aguantar una partida a l'Auster jugant amb les seves cartes. Només m'ha carregat una mica un personatge femení secundari que dóna la rèplica a la protagonista, però per la resta he trobat que és un llibre original, amb un bon ritme, que manté l'atenció i que deixa amb un bon sabor de boca.\nQuan tenia vint anys i tocava la guitarra en un grup de rock, intentàvem sonar com els Deep Purple. Hi havia un altre grup del poble que tirava més cap a Led Zeppelin, així que la rivalitat estava assegurada. Però nosaltres teníem una arma secreta: el nostre teclista, que era l'únic que sabia una mica de música de tota la trepa. Després de dedicar-hi moltes hores d'estudi, va aconseguir que el seu Korg M1 sonés bastant semblant al Hammond distorsionat de Jon Lord, i això ens posava un parell de graons per sobre de tota la resta de grups (o almenys això ens semblava). Com a homenatge a un músic que m'ha marcat molt, res millor que un vídeo del meu grup tocant en un concert dels anys 90 precisament un medley de Deep Purple, amb una introducció fantàstica del nostre teclista estrella, en Rubén.\nFa ja quatre anys que visc a la ciutat on va néixer Jon Lord. Fa poc la meva universitat li va donar un títol honorari i tot, llàstima que em vaig perdre la cerimònia. (Per sort existeix el youtube...)\nL'havia vist tocar en directe uns quants cops, i realment era espectacular el que feia amb un instrument tan poc rocker, en principi, com un orgue. Menys coneguda potser és la seva etapa de músic clàssic i els seus discs en solitari. D'ells m'agradaria destacar aquesta balada preciosa. Escolteu-la, que va la pena.\nEscrit per Salvador Macip a les 11:06 a. m. 9 comentaris Enllaços a aquesta entrada\nEscrit per Salvador Macip a les 7:00 a. m. 0 comentaris Enllaços a aquesta entrada\nImaginació amb ales\nQuan anem amb avió, l'hereu em demana que m'inventi històries a partir dels dibuixos de mesures de seguretat que hi ha enganxats als seients. A més han de ser noves cada vegada i no s'hi val que acabin amb l'avió que cau al mar i els passatgers que surten amb els salvavides posats. És un bon exercici per a la imaginació, proveu-ho.\nEscrit per Salvador Macip a les 6:35 p. m. 16 comentaris Enllaços a aquesta entrada\nHistòries ben naturals\n[Amb aquest títol, la Biblioteca del Museu de Ciències Naturals de Barcelona acaba d'editar la seva setena guia de lectura (aquí les teniu totes). Em van demanar si els podria fer un text introductori i com que el tema de la ciència en la literatura em toca de prop vaig acceptar el repte. Aquí en teniu el resultat. I ja em perdonareu si m'he donat el gust de citar Pío Baroja i Michael Crichton a la mateixa frase.]\nLa ciència i la literatura tenen més relació del que a vegades ens pensem. Potser una de les raons és que els científics escrivim molt. Constantment, de fet. Recordo que, fa molt de temps, en una classe de postgrau, el professor ens va preguntar què érem. “Científics”, vam contestar tots sorpresos. “No”, va dir ell. “Sou escriptors professionals: us donen diners pel que escriviu”. I tenia raó. Hem explicar a les revistes especialitzades els resultats de les nostres investigacions, per exemple, i hem d’omplir fulls i més fulls per demanar diners al govern i a les fundacions privades, per poder així finançar la nostra recerca. A vegades ens passem setmanes enganxats a l’ordinador, teclejat tot el dia, sense ni tan sols posar els peus al laboratori. I malgrat tot, ningú considera la feina del científic tingui res a veure amb una carrera de lletres. Semblaria fins i tot contradictori, mesclar aquests dos móns, però per nosaltres és el més natural. Tenim molt clar que no es pot ser un bon científic sense saber escriure bé.\nPer altra banda, la ciència és una font inesgotable d’històries apassionants, i ho dic de la manera més objectiva possible. No és estrany, de fet: la nostra professió és semblant a la dels detectius, sempre buscant respostes a un nou misteri, sempre pendents de les noves pistes per desemmascarar el culpable. Un es pot sentir tan atrapat llegint les aventures d’un jove Darwin donant la volta al món, o les intrigues i el joc brut que hi pot haver en un laboratori de recerca d’alt nivell, com amb la millor de les novel·les negres. No és d’estranyar que molts escriptors recorrin a la ciència tot buscant inspiració per la seva propera obra.\nÉs fàcil trobar exemples d’aquesta profitosa relació bidireccional entre literatura i ciència. Sense anar més lluny, en aquesta guia de lectura veureu que el Museu compta amb un fons important d’obres de ficció i poemes escrits al voltant de les ciències naturals, alguna d’elles fins i tot per autors que són a la vegada científics. És curiós que molta gent se sorprengui encara en veure que un investigador publica un llibre de ficció, com si fos una mena d’intrusisme laboral. No s’adonen que, com deia abans, tenim molta pràctica a expressar-nos per escrit i, el que és encara més important: en la nostra feina no podem deixar mai de fer anar la imaginació. Inventar-se una hipòtesi que permeti explicar una observació biològica (i que després haurem de comprovar experimentalment si és certa) és un exercici que activa les mateixes zones del cervell que s’encarreguen de construir les trames de les obres de ficció. És ben lògic que més d’un de nosaltres es decideixi un moment o altre a fer el salt.\nHi ha molts exemples de científics que han estat escriptors d’èxit, com Pío Baroja o Michael Crichton, ambdós metges, per citar-ne un parell a l’atzar. I també molts autors sense una educació formal en el tema que han sabut utilitzar amb èxit els recursos científics en els seus llibres. Per mi és un gran plaer poder barrejar les meves dues passions, la ciència i la literatura, tan com a escriptor com quan faig només de lector. Jo convidaria a tothom a aprofitar l’oportunitat que ens brinda aquesta guia i tastar sense reserves aquest fèrtil gènere híbrid de ciències i lletres, si no ho ha fet encara, o a repetir si ja n’és un consumidor habitual. Els descobriments que farem en les planes d’aquests llibres no ens deixaran indiferents.


'Exili Il·lustrat' del IVAJ arribarà a Llíria del 18 al 29 d'octubre - Noticias CAMP DE TURIA\nEl programa ‘M’importa. Educació en Valors‘, ha programat l’exposició ‘Exili Il·lustrat‘ en aquest mes d’octubre a Gata de Gorgos, Llíria i València.\nLa iniciativa Exili Il·lustrat es vincula amb la memòria democràtica i, al mateix temps, convida a una reflexió sobre les persones refugiades en l’actualitat, que fugen de les guerres, la intolerància, les catàstrofes o de la fam.\nL’exposició es pot visitar del 4 al 10 d’octubre a la Biblioteca Pública Municipal Carme Miquel de Gata de Gorgos; del 4 al 15 d’octubre romandrà en l’IES Laurona de Llíria i del 18 al 29 d’octubre en l’IES Ravatxol a Castellar-Oliveral de València.\nExili Il·lustrat va nàixer de la col·laboració del Centre Cultural La Nau de la Universitat de València, comissariada per MacDiego, com un homenatge als més de 500.000 homes i dones, la majoria vides anònimes, que es van veure obligades a abandonar el territori espanyol en acabar la Guerra Civil.


PIA PRAT JORBA – Institut Català de les Dones\nComunicació i Periodisme, Assessora imatge pública, Periodista, Relacions públiques\nComunicació i Periodisme / Comunicació\nCompartir "PIA PRAT JORBA"\nSóc la directora general de La Veu de L’Anoia, el periòdic líder de la comarca de l’Anoia. Amb responsabilitats en la gestió integral de la publicació i específiques en màrqueting i disseny, àrees més creatives on la meva formació i constant aprenentatge em possibiliten un creixement addicional, personal i professional.\nEm considero una apassionada del meu treball i el constant esforç que li dedico m’ha reportat el reconeixement professional en el sector formant part de diferents associacions de premsa de Catalunya. Actualment sóc vocal i membre de les comissions de Formació, Universitat i Borsa de treball de l’AMIC (Associació de Mitjans d’Informació i Comunicació)\nEl tracte amb les persones és un diferencial que m’ha reportat moltes satisfaccions. M’agrada escoltar els companys de les altres publicacions, però també d’altra gent interessant i creativa.\nSempre estic disposada a innovar i desenvolupar nous projectes i idees, doncs tinc una ferma creença en què la capacitat de les persones no es circumscriu al que s’ha après. Sempre hi ha un nou horitzó que explorar i conquerir.\nL’empatia i la comunicació eficaç les desenvolupo a diari amb el tracte amb els companys i clients sempre respectant els valors ètics. M’agrada exercir el meu càrrec amb compromís demanant el mateix a tots els meus col•laboradors sempre observant desenvolupar les diferents tasques amb la màxima qualitat.\nComunicació i Periodisme / Assessora imatge pública / Periodista / Relacions públiques\nNom i cognoms PIA PRAT JORBA\nAdreça Retir, 40


El projecte Rice2Rice pretén convertir la palla de l'arròs en una font d'energia neta - Diari La Veu\nEscriba el número 467352\nL'Institut Tecnològic de l'Energia (ITE) desenvolupa el projecte Rice2Rice per a "solucionar els problemes socials i mediambientals que provoca la gestió de la palla de l'arròs". En concret, l'ITE ha explicat en un comunicat que, després de finalitzar la recollida del gra d'arròs, pretenen crear un sistema de gestió "que integre la variable mediambiental" a través d'una millora de les tècniques de recollida, reaprofitament i revaloració de la palla de l'arròs. Aquest projecte és "completament imprescindible" en un territori com el valencià, asseguren, ja que es generen anualment entre 45.000 i 90.000 tones de palla provinent del cultiu de l'arròs.\nTot i que s'han dut a terme diverses iniciatives sobre les aplicacions de la palla de l'arròs, com ara material de compostatge o aliment de bestiar, "cap ha enfocat el problema des de la perspectiva de la retirada de la palla del camp, que és el principal problema". Per això, els investigadors de l'ITE estudien la viabilitat tècnica, econòmica i mediambiental de la recollida de la palla d'arròs de manera sostenible, que elimine el dany col·lateral cap al medi ambient que provoca el fangueig –la incorporació de la palla al terreny–.\nAmb aquest projecte també s'evita la problemàtica social de la crema, que afecta el veïnat de les localitats adjacents del parc de l'Albufera. En aquest sentit, el principal escull que es pretén atallar és la reducció de les emissions de gasos que contribueixen a l'efecte hivernacle, així com el fum que comporta aquesta pràctica.\nCom han explicat els investigadors de l'ITE, "el bastió a conquerir del projecte radica en la recollida de la palla i el seu emmagatzematge". "A més, cal tindre en compte que el terreny de l'Albufera no és fàcil per a treballar, sobretot en les zones baixes, on l'entrada de maquinària per a retirar la palla és més complicada", han afegit.\nSimultàniament, Rice2Rice estudia com utilitzar la palla d'arròs com a vector energètic i, de moment, han dut a terme proves de valorització energètica de la palla en calderes de combustió amb resultats "molt prometedors". "L'èxit del projecte culminarà quan siguem capaços de solucionar el problema mediambiental i social de la retirada de la palla d'arròs i, a més, puguem convertir aquest residu en una font d'energia capaç de generar calor o electricitat de manera sostenible i rendible", han explicat els investigadors.\nEl projecte està cofinançat per l'Institut Valencià de Competitivitat Empresarial (IVACE) i els fons FEDER, dins del Programa Operatiu de la Comunitat Valenciana 2014-2020.\nRice 2 Rice\nEscriba el número 116113


La música antiga s’aprén a Morella | DiaDia\nHome Turisme, cultura i festes Coses que fer La música antiga s’aprén a Morella\nLa música antiga s’aprén a Morella\nCartell Early Music Morella Academy\nDel 17 al 23 de juliol Morella tornarà a sonar a música medieval i renaixentista. I és que la localitat dels Ports és l’escenari perfecte per acollir un any més la International Academy on Medieval & Renaissance Music. Es tracta d’una proposta d’Early Music Morella que aglutina a músics i experts internacionals en aquesta matèria i que enguany tindrà com a tema central Europa, més concretament la relació entre Flandes, Nàpols i el Regne de València.\nLes pràctiques instrumentals, la mesura, la teoria i les tècniques de composició a l’Edat Mitjana i el Renaixement, els inicis de l’escriptura musical i les tècniques de notació, la música oral i escrita, les influències mútues, la música religiosa i la laica… seran altres dels pilars d’aquesta oferta formativa que pretén entendre, comunicar, escoltar, interpretar i disfrutar de la música antiga des del seu coneixement i raonament.\nAixí la novena edició d’aquesta cita comptarà, a més dels concerts del festival i l’acadèmia de perfeccionament instrumental i vocal, amb visites guiades, exposicions, conferències, Med-Ren Jamsessions, tallers de construcció d’instruments i accions socials de difusió de la música antiga per a joves, majors i desfavorits.\nProfessorat i programació didàctica\nL’alemanya Silke Gwendolyn Schulze, formada als conservatoris de Bremen, Brussel·les i Basilea, oferirà formació destinada a interprets de flauta dolça medieval i renaixentista, flauta de tres forats i timbal, flauta doble, i instruments de doble llengüeta. Schulze abordarà des de la música monofònica dels trobadors del segle XIII a la música polifònica dels ministrils dels segles XVI.\nD’altra banda, la cantant Maria Jonas se centrarà en el famós còdex Carmina Burana per seguir el tema d’enguany: Europa. La creativa intèrpret de Colònia serà l’encarregada de formar en cant medieval.\nEl cant gregorià arribarà de la mà de la cantant Paloma Gutiérrez del Arroyo. La tradició oral i manuscrits originals dels segles IX a l’XI seran la matèria d’estudi.\nI el cant renaixentista i el primer barroc estarà a càrrec de la cantant Marta Almajano, que buscarà també, entre d’altres, l’expressivitat, la comunicació i el treball de la tècnica vocal.\nLa música de corneta és l’especialitat de Núria Sanromà Gabàs. La barcelonina ajudarà a treballar la tècnica d’aquest instrument tant a escala principiant com escala avançat gràcies al repertori triat.\nCor i direcció coral, amb Marco García de Paz, serà altra de les propostes formatives. Així es treballarà la interpretació, conjunció, afinació, color i empaste. Compositors de música antiga com Gombert, Guerrero, De Rore, Josquin, Lasso, Morales, Clemens non Papa o Victoria oferiran les cançons a estudiar. Ad Libitum serà el cor resident.\nLa materia d’orgue i clavicordi estarà impartida per Pablo Márquez, organista de la Catedral de València, i Atsuko Takano, organista titular de Sant Nicolau, centrant-se en el repertori dels segles XVI a XVII. L’orgue històric “Turull” de la basílica de Morella serà un dels atractius d’aquest curs.\nDavid Yacus, el nord-americà ofereix un curs de Sacabuche dividit en dues parts: l’execució del repertori i l’estudi dels elements que han influït en l’estètica i el llenguatge musical dels diversos períodes estilístics de les partitures a interpretar.\nAltres instruments a treballar són la viola d’arc, la viella i la fídula amb Carles Magraner, fundador de Capella de Ministers. El període en què se centrarà és dels orígens de la viola d’arc al primer barroc.\nEduardo Egüez, d’altra banda, tractarà la viola de mà, la tiorba i la guitarra. El curs va dirigit a la figura de llaütistes i guitarristes que busquen ser al mateix temps compositors, improvisadors i intèrprets.\nL’experta en música jueva-espanyola Mara Aranda oferirà formació en interpretació vocal de música tradicional. Aposta per tècniques i exercicis vocals alliberadors de cos i ànima. El material d’estudi seran cançons dels segles XI al XIII.\nUn curs d’instruments rondalla i instruments de llengüeta doble, dolçaines i cornamuses és el que proposa Eduard Navarro. El polifacètic instrumentista amb una àmplia trajectòria pretén aproximar la música antiga als instruments tradicionals.\nLa música aràbiga-andalusí és l’eix central del curs que impartirà Abdelaziz Samsaou, el multiinstrumentista de Marrakeh. Incidirà en l’ornamentació i la improvisació partint des de la teoria a la pràctica.\nLa percussió arribarà de la mà d’Yshai Afterman. El percussionista israelià pretén ampliar la perspectiva rítmica dels estudiants per ajudar-los a trobar la seua pròpia veu musical amb un equilibri entre ment i cor. És expert en música tradicional índia, turca, persa i àrab.\nLa viola de roda serà la protagonista del taller de Germán Díaz. Sobre melodies i ritmes de tradició ibèrica, s’estudiarà diferents tècniques de “coup de poignet”, es treballarà sobre digitacions, canvis d’accentuació i improvisació modal.\nNo faltarà el taller de construcció d’instruments medievals. Jesú Reolid ensenyarà els secrets per elaborar una viola napolitana, una viola oval, una cítola, una moraharpa i un rabec. Els instruments antics són l’especialitat d’aquest lutier.\n“Dansa, dinàmica i expressió corporal” és el títol de la proposta formativa del ballarí i actor Toni Aparisi. Amb ell s’explorarà el llenguatge corporal per aprendre a “dir” el que realment es vol transmetre a través de la música antiga.\nD’altra banda, David Antich i Pau Ballester proposen una introducció a la música antiga dirigida a professors de secundària de la Comunitat Valenciana. Recursos didàctics i un taller d’aproximació a la música dels segles X al XVI és el que volen transmetre.\nTambé hi ha activitats enfocades als xiquets, com el taller de Jota Martínez. Amb activitats didàctiques i lúdiques (històries, cançons, balls, jocs, contes medievals, pràctiques instrumentals, concerts…) descobriran a què sona l’Edat Mitjana.\nA tot açò cal sumar les conferències de Senén Florensa sobre “Europa un continent musical”, la “Conferència ballada” de Toni Aparisi, la de Jota Martínez sobre els instruments per lloar a Santa Maria i la de Paloma Gutiérrez al voltant de les melodies mudes del cant mossàrab. Sense oblidar que hi haurà una visita guiada al Castell de Morella i que totes les vesprades de diumenge els alumnes podran participar en música de conjunt de veus i instruments. Així mateix, les nits del curs es viuran al Pub la Nevera amb Jam Sessions. Classes de relaxació i ioga, activitats i concerts socials i un sopar de final de curs completen la iniciativa.


Ajudes de 300.000 euros la dotació del Pla d'Ajudes a Esportistes d'Elit - Comunitat Valenciana\nAjudes de 300.000 euros la dotació del Pla d’Ajudes a Esportistes d’Elit\nby ansepu 30 May, 2019 5 July, 2020 03\nUna temporada més, la Diputació d’Alacant impulsa el seu Programa d’Ajudes a Esportistes d’Elit. La Junta de Govern ha donat aquest matí el vistiplau a les bases d’aquesta important convocatòria que torna a incrementar la seua dotació econòmica en 50.000 euros, fins a arribar als 300.000 euros.\nEl diputat d’Esports, Juanjo Castelló, ha explicat que “en els últims anys, la institució provincial ha augmentat un 200% la quantia econòmica d’aquest pla amb el qual pretenem col·laborar amb els nostres esportistes en les despeses que la seua formació i preparació els exigeix”.\nAquestes beques acadèmic-esportives s’atorgaran en funció del nivell del sol·licitant, de la modalitat que practica i dels resultats esportius obtinguts en 2018. El termini de presentació de sol·licituds començarà un dia després de la publicació de les bases en el Butlletí Oficial de la Província i serà de quinze dies naturals.\nEntre els requisits per a optar a aquestes ajudes es demana als sol·licitants ser naturals de la província d’Alacant o residir en ella, almenys des de fa tres anys, estar considerats esportistes d’elit de la Comunitat Valenciana, estar en possessió de la llicència federativa en vigor i no trobar-se inclosos en el Programa d’Ajudes a Esportistes Olímpics (ADO).\nEl curs passat, la institució provincial va concedir un total de 973 beques a esportistes d’elit alacantins entre els quals destaquen els atletes Daniel Andújar i Jorge Ureña, la jugadora de vóley platja Paula Soria, la judoka María Isabel Puche, el futbolista amb discapacitat visual José Luis Giera, els pilotaris José Antonio Martínez Asensi i Sacha Kruithof, la nadadora Rocío González-Espresati o el ciclista Julio Alberto Amores\nL’Institut Alacantí de Cultura Gil-Albert presenta demà el llibre sobre el monestir fundat per la mare Úrsula Micaela en 1672\nEscena Erasmus presenta el seu nou espectacle ‘Una cançó per a Europa’\nLa Gran Fondo Mediterranean Epic estima 1.500 participantes\nansepu 22 May, 2019 5 July, 2020\nLa Diputació presenta la XXXVII Volta Ciclista a Castelló\nansepu 14 June, 2019 5 July, 2020\nEsport destina 400.000 euros a esportistes valencians pels seus resultats internacionals\nansepu 12 October, 2019 5 July, 2020


Clausurant el garatge hermètic (Sebastià Alzamora)\nClausurant el garatge hermètic\n3 min. 12/03/2012 00:00\nDespús-ahir vam haver de lamentar, simultàniament, la mort de Jean Giraud i la de Moebius. Tampoc no podia haver succeït d'una altra manera, atès que tots dos van ser un dels dibuixants i il·lustradors més importants del segle XX i que, per ser més exactes, també van ser la mateixa persona. Jean Giraud era el nom de fonts de l'artista, Moebius en va ser el pseudònim, tot i que les diferències entre l'obra que va signar amb un nom i amb l'altre aconsella més aviat parlar de Moebius com d'un heterònim, a la manera de Pessoa amb Alberto Caeiro, Ricardo Reis i companyia. A desgrat del fet que tots dos dibuixaven amb la mateixa mà, era com si Jean Giraud i Moebius treballessin amb cervells diferents. I amb cervells que funcionaven, tots dos, a ple rendiment.\nJean Giraud (o Gir, com signava de manera abreujada) va ser, més que cap altra cosa, el dibuixant (i guionista, després de la mort de Jean-Michel Charlier) de la sèrie El tinent Blueberry , amb la qual va fer una volta de cargol decisiva al gènere del western i a la seva imatgeria, una mica en paral·lel a la mirada radicalment nova a què el va sotmetre Sam Peckinpah en el cinema. Per la seva banda, Moebius va ser un renovador indispensable de l'art del còmic, tant pel que fa a l'aspecte visual com pel que concerneix a la temàtica i a l'agermanament amb altres llenguatges artístics: la feina de Giraud/Moebius en el cinema i en el món dels videojocs dóna una idea més que completa de fins on pot arribar la imaginació humana quan es deixa alimentar pels combustibles de l'audàcia i la llibertat.\nMoebius va ser un dels cappares dels Humanoides Associats, un grup d'autors de còmic que van tirar endavant la seminal revista Métal Hurlant (o Heavy Metal , en versió americana), en què van publicar gent de la importàncina de Jean-Pierre Dionnet, Philippe Druillet, Enki Bilal, Milo Manara o Richard Corben. De vegades tot sol i altres vegades en companyia del genialoide Alejandro Jodorowsky, Moebius hi va publicar obres tan decisives com Arzak , El garaje hermético , El Incal i La casta de los Metabarones , que aquí hem conegut, en traducció castellana, gràcies als bons oficis de diverses editorials catalanes com Norma, Ediciones B i Glénat. Conceptualment, el treball de Moebius s'acosta tan sovint a la metafísica més refinada com a l'anada d'olla pura i simple, però resulta sempre fascinant i enlluernador. Dels últims temps és especialment destacable el dietari gràfic Inside Moebius , que posa en solfa el seu procés de desintoxicació de la marihuana.\nJean Giraud i Moebius van tirar endavant harmònicament la convivència dins una mateixa ment durant gairebé 40 anys. Ara que tots dos són morts, els prohoms més destacats del seu país, començant per Nicolas Sarkozy, els dediquen elogis i ditirambes, sens dubte merescuts. I és que ens podem permetre el luxe de creure que França vegeta atrotinada, però a l'hora de reconèixer els grans creadors de la pàtria (també els autors de còmic), ens segueix passant la mà per la cara.


L’Univers BOMOSA, neutre en carboni en compensar la seva petjada\nL’Univers BOMOSA, neutre en carboni en compensar la petjada de totes les seves empreses i la fundació\nEl càlcul de la petjada de carboni d’Univers BOMOSA ha estat efectuat per BMS Consultoria Estratègica, la consultora d’RSC del grup que promou projectes socials, de sostenibilitat i medi ambient al Principat. Per analitzar la suma de les emissions de CO2 que genera tot el grup, s’ha seguit un protocol internacional que ve determinat per dues variables: les de l’abast directe, que es deriven de l’ús dels vehicles, les calderes, etc. i, les de l’abast indirecte, vinculada al consum de l’electricitat.\nAmb aquesta anàlisi, BMS Consultoria Estratègica ha determinat que les sis empreses del grup repartides en tres espais diferents (a Andorra la Vella i Encamp) emeten 24,38 tones d’emissions de CO2, sent el 78% de les emissions d’abast directe i, un 22%, indirecte. Segons el càlcul, l’espai de co-treball Hive Five ha generat prop de 7 tones de CO2; Bio Bio, l’empresa d’alimentació ecològica, quasi 17 tones i BMS Consultoria Estratègica, 1’1, entre d’altres actius empresarials. Bomosa Fundació, te una petjada de 0’5 tones. Amb els arrodoniments, l’Univers BOMOSA ha compensat 30 tones de CO2.\nArrel d’aquest resultat, l’Univers BOMOSA s’ha plantejat diverses actuacions de futur que vagin en la línia de reduir aquesta petjada de carboni, com pot ser l’electrificació de la flota de vehicles de Bio Bio o bé accions per a la millora energètica en algun dels immobles del grup, per optimitzar consums i reduir l’emissió de gasos d’efecte hivernacle.\nEnguany, la petjada de carboni del 2020 s’ha compensat voluntàriament amb programes de la Convenció Marc del Canvi Climàtic de les Nacions Unides, tal i com estableix el Govern d’Andorra. Concretament, amb la compra de crèdits del projecte “DelAgua”, de Ruanda. Amb aquesta aportació econòmica de la compra de crèdits, Univers BOMOSA contribueix al finançament de 600.000 cuines de llenya amb l’objectiu de proporcionar-les gratuïtament i afavorir 3 milions de ruandesos. Amb aquest programa de Nacions Unides es preveu la reducció de quatre milions de tones de carboni anuals (l’equivalent a la petjada de tots cotxes de Londres), ja que el giny necessita el 50% menys de fusta que les cuines/estufes utilitzades al país.\nL’acció també redueix la desforestació dels boscos ruandesos i, per tant, la pèrdua de biodiversitat. El programa també té efectes importants en la millora de les condicions de vida de les dones i els infants, ja que en el format tradicional les dones ruandeses inverteixen una mitjana de cinc hores diàries en la cerca de fusta i la cura del foc, i els infants tres hores diàries. El giny que finança el programa de compensació de carboni és molt més eficient i sostenible i, per tant, allibera temps d’aquestes tasques diàries.\n(Podeu trobar més informació del projecte a aquest enllaç així com al següent vídeo).\nMercat nacional de crèdits de carboni\nDavant el recent anunci del Govern d’Andorra de crear un mercat nacional de carboni per impulsar i promoure projectes sostenibles de país, el director de BMS Consultoria Estratègica, Albert Batalla, celebra la iniciativa “perquè és una aposta decidida per aconseguir els Objectius de Desenvolupament Sostenible (ODS) i que Andorra avanci cap als compromisos de neutralitat de carboni”. De fet, BMS Consultoria Estratègica va néixer amb l’objectiu d’acompanyar les administracions públiques i les empreses privades, sobretot del Principat d’Andorra, en els seus processos de Responsabilitat Social Corporativa (RSC), en projectes de suport social, sostenibilitat i cura del medi ambient. La consultora d’Univers BOMOSA ha calculat la petjada de carboni dels comuns de Sant Julià de Lòria, La Massana i Andorra La Vella, així com d’empreses privades de diversos sectors, com la mobilitat o els serveis.\nTambé recentment ha resultat l’adjudicatària del concurs públic convocat pel Govern d’Andorra per l’elaboració d’una auditoria que analitzi els efectes ambientals del sector turístic al Principat, per tal de donar resposta al vintè punt de l’Acord de reconeixement de la crisi climàtica i de declaració de l’Estat d’emergència climàtica i ecològica (DEC), en l’àmbit dels sectors econòmics turístic, comercial, industrial i de la construcció, en el termini de tres anys.\nUnivers BOMOSA desenvolupa negoci i inverteix en sectors que considera claus per a un desenvolupament sostenible per a l’economia andorrana, com són l’alimentació saludable, el turisme sostenible o les energies renovables. Hive Five, Bio Bio i BMS Consultoria són empreses by Bomosa que comparteixen l’objectiu de crear una societat andorrana solidària i un futur millor en un ecosistema sostenible i perdurable en el temps. Els beneficis d’aquestes empreses reverteixen directament en els projectes filantròpics de BOMOSA Fundació.\nCarles Miquel Publicat el 04, oct. 2021 Respon\nEnhorabona per la iniciativa. En total consonància amb les polítiques d’acció climàtic del Govern. Esperem que l’any vinent ja puguem disposar de crèdits del mercat nacional que permetin impulsar o contribuir a projectes de país!\nadmin Publicat el 05, oct. 2021 Respon\nGràcies Carles. Estem contents de sumar el nostre granet de sorra a la lluita contra el canvi climàtic. Tots hem de fer la nostra part de la feina. Amb la possiblitat que ha obert Govern del Mercat Nacional de Crèdits de Carboni s’albira més i millord possibilitats que se sumin moltes més organitzacions a la neutralitat carbònica que necessita el nostre planeta.\nQuant és 8 + 6 ?


Acústica es queda tres anys més a Figueres - Diari de Girona\nanna font 13.03.2018 | 18:18\nMarta Felip i Xavier Pascual, durant la signatura del conveni. conxi molons\nL'Ajuntament tenia previst convocar un concurs públic i que substituís els convenis plurianuals que comptaven amb informes negatius del secretari municipal. Finalment, el consistori ha trobat la solució en el Pla Estratègic de Subvencions aprovat el mes de novembre i on s'estableixen els esdeveniments clau i els seus corresponents ajuts. «Quin sentit té que, si volem l'Acústica, fem veure que fem un concurs?», es preguntava l'alcaldessa Marta Felip.\nQuan eren a punt de treure les bases del concurs, Felip va explicar que van aturar el procés per fer una fórmula «amb sentit» i buscar jurídicament solucions per trobar altres vies. De fet, arran de la situació viscuda l'any passat, en què no es va signar el conveni fins al juny, els promotors havien ideat un «pla B», que no ha concretat, però que la intenció era continuar a Figueres.\nEl Pla Estratègic també permetrà signar convenis, segons ha manifestat l'alcaldessa, amb altres esdeveniments estratègics de la ciutat com el Festival del Còmic i l'Agitart. La fórmula dona «estabilitat» i «garanties» als promotors, va assegurar Pascual.\nL'Acústica ja té els primers noms contractats, tot i que encara no els han fet públics. A més, mantindran el tercer espai que es va afegir l'any passat a la plaça de la Palmera i que es vol mantenir aquest any per tal «d'esponjar» el públic i evitar aglomeracions.\nL'edició més exitosa\nEl festival de l'any passat va deixar un impacte econòmic a Figueres de 2,3 milions d'euros, amb 100.000 espectadors i va crear 43 llocs de treball dircte, segons l'estudi d'impacte econòmic encarregat. De l'informe se'n desprèn que l'edició del 2017 va ser la més exitosa de la història del festival i que va generar un impacte econòmic de 2,3 milions d'euros, dels quals un 1,6 milions van repercutir directament en la ciutat. Es calcula que els assistents van gastar una mitjana de 32 euros. L'alcaldessa va insistir que l'Acústica ja és referent arreu de Cataluya. De fet, Xavier Pascual va assenyalar que l'Anuari de la Música els posiciona com el tercer festival més important de Catalunya pel que fa a poder de convocatòria, només superat pel Primavera Sound i el Sónar. També és el segon festival de Catalunya amb l'aposta més alta pel que fa a artistes emergents i comparteix posició a l'apartat de festivals que més artistes catalans programen. Unes dades que, tal com va insistir Pascual, l'avalen i ha sigut escollit com a «Festival estratègic».


10 trets de la persona altament intensa - Bloc\nAlguna vegada has sortit de veure algú que se sent absolutament esgotat?\nSi us sentiu esgotat o frustrat després de passar temps amb una persona, pot ser que siguin massa intensos per a vosaltres.\nUna persona intensa requereix molta energia i paciència per estar a prop. El millor és reconèixer els signes abans d’entrar en una relació, o fins i tot d’amistat amb ells.\nEl fet que algú sigui intens no vol dir que l’hagi d’evitar, però és millor saber en què s’està ficant.\nUn senyal d’advertència habitual és la sensació que la vostra relació està desequilibrada. Si algú demana més a una relació del que inverteix emocionalment, hauríeu de fer un pas enrere i qüestionar-vos què en treieu realment.\nUna relació consisteix en donar i prendre, i si teniu èxit, sentireu que tots dos us recolzeu per igual. Si això no és mutu, algú començarà a sentir-se descuidat o aprofitat i això pot ser el principi del final.\nEstà bé haver de fer un pas enrere d’algú si el trobeu una mica intens, però és millor vigilar els signes abans de començar a sentir-vos massa esgotats emocionalment i físicament.\nquan algú no confia en tu sense cap motiu\nAquests són alguns dels trets de caràcter més evidents d’una persona intensa.\n1. Parlen tant que no hi pots dir cap paraula.\nSi teniu la sensació d’estar protagonitzant l’últim drama criminal i estigueu atrapats en una sala de confessió en lloc de posar-vos al dia amb el vostre amic o parella, sembla que estigueu tractant amb algú amb una personalitat intensa.\nSi parlen sobre vosaltres o no us donen el temps suficient per mantenir una conversa, trobaran a faltar els indicis socials normals de conversar.\nAixò pot ser perquè són excitables, excessivament emocionals o, inconscientment, intenten dominar la conversa.\nVés amb compte amb fort , parlants ràpids que, fins i tot si us fan una pregunta, sembla que mai no respiren el temps suficient per escoltar la vostra resposta.\nÉs possible que pugueu gestionar una conversa com aquesta de tant en tant, però si és la vostra vida quotidiana, acabareu ressentits de l’atenció que us demanen però que no us retornaran a canvi.\nSi es tracta d’una amistat, intenteu trobar una activitat en què us pugueu concentrar junts o simplement limiteu el temps que passeu amb ells. Si es tracta d’una relació, pot ser el moment de tornar a avaluar-la.\n2. Et sents esgotat després de parlar amb ells.\nParlar amb una persona intensa requereix un nivell de concentració i interacció que pot ser emocionalment esgotador.\nAixò pot ser perquè corren per temes i preguntes difícils de mantenir. Més freqüentment, és pel nivell de compromís emocional que us demanen.\nSi us sentiu aclaparat per les converses que manteniu, està bé, no cal que us torneu a parlar seriosament tot el temps i discutiu sobre temes que no us agraden.\nNomés cal que sigueu honestos amb vosaltres mateixos i amb ells si ho trobeu massa i proveu de passar a temes que porten menys emocionalment.\n3. No poden respectar el vostre temps o espai personal.\nPassar temps amb algú pot arribar a ser massa intens quan no passa prou temps de distància d'ells.\nÉs important que la gent respecti el vostre temps i espai personal i que tingueu prou temps per dedicar-vos a altres coses allunyades d’ells.\nNo permeteu que algú es dediqui massa a la vostra concentració i recordeu que teniu dret a una mica de 'temps per a mi'.\nModerar quant veus que algú et dóna temps per començar a perdre’l de nou i emocionar-te amb la propera vegada que estiguis junt.\nÉs possible que al principi no ho entenguin i pot ser difícil dir que no a la gent, però mantingueu-vos ferms, fixeu-vos els límits i seguiu-los abans de quedar atrapats en una situació intensa.\n4. Són massa emocionals tot el temps.\nLa intensitat té a veure amb l’emoció i, si creieu que algú és massa intens, probablement us sentiu incòmode amb la seva obertura emocional.\nLes persones que estan més en contacte amb els seus sentiments poden naturalment ser massa intensos perquè poden aprofitar les seves emocions més fàcilment i parlar-ne lliurement.\nAixò no és necessàriament una cosa dolenta, és saludable poder accedir a les vostres emocions. Si teniu dificultats per expressar el vostre, podria ser una bona oportunitat per parlar de per què us costa compartir aquests sentiments amb altres persones.\nAssegureu-vos que no estiguin tan atrapats en les seves pròpies emocions que perdin el contacte amb la realitat.\nSi sembla que ja no podeu tenir una conversa normal i emocionalment neutral amb ells o us sentiu pressionat a compartir quan no us esteu de gust fer-ho, val la pena abordar-ho o fer un pas enrere de la situació.\n5. Tenen opinions molt fortes.\nAlgunes persones no poden perdre cap discussió i estar a l’altre costat pot ser molt intens.\nUn debat saludable és bo per a la vostra ment i per compartir i apreciar diferents punts de vista.\nEs fa poc saludable quan l’adversari no pot apreciar cap altra visió que la seva. En un intent de guanyar el temps d’emissió, fins i tot podrien adoptar un to agressiu, dominant la conversa intentant desconcertar-vos.\nAmb aquest tipus de persones, és millor intentar evitar participar en cap mena de debat o discussió. Saber quan s’ha d’allunyar d’un tema delicat o deixar anar alguna cosa abans de frustrar-se intentant fer-los escoltar un punt de vista que no volen escoltar.\nNo sempre és possible evitar els temes difícils en una relació sentimental. Si voleu que funcioni, de vegades és millor triar les vostres batalles i saber quan s’ha d’acceptar.\n6. Es tornen fàcilment obsessius.\nPodria ser amb una persona, una activitat o una causa, però normalment hi ha alguna cosa que els fa fanàtic.\nQuan els interessos d'algú es centren en una cosa, ocupa la major part del seu temps i pensaments i pot arribar a portar-se per fora.\nNomés hi ha tantes coses sobre les quals pots parlar del mateix amb algú, sobretot si és un interès que no comparteixes.\nEl millor és intentar tenir una visió equilibrada de la vida i intentar no estar massa embolicat en una persona o activitat.\nSi us trobeu en algun tipus de relació amb algú que limita amb l’obsessió, recordeu-li que de tant en tant surti a l’aire i animeu-lo a provar alguna cosa nova amb vosaltres.\nÉs possible que ni tan sols s’adonin que s’estan fent massa intensos i us agraeixen que sigueu sincers amb ells.\n7. Sembla que no poden relaxar-se mai.\nÉs probable que una persona intensa estigui tan ocupada que comenci a fer-la vostè sentir-se ansiós.\nAlgunes persones no poden parar, sembla que fan malabars amb un milió de coses, mentre que amb prou feines es pot dir a Netflix que continuï 'jugant'.\nAquest tipus de persones prosperen amb la pressió que els dóna un horari ocupat i necessiten la intensitat d’una vida atapeïda per seguir endavant.\nCadascú té el seu propi ritme, però amb una agenda atapeïda o no, és important esmerçar una mica de temps d’aturada.\nSi coneixeu algú com aquest, recordeu-li que respiri de tant en tant i no tingueu la necessitat de seguir el ritme d’allò, tot el que us funcioni està bé.\n8. Us arrosseguen en un romanç remolí.\nA tots ens agrada que ens estimin, sobretot quan sortiu amb algú nou. És tan fàcil deixar-se arrossegar pel remolí de tot el que es poden perdre els signes de que les coses són massa intenses.\nFer que les coses siguin lentes no és dolent i, si sembla que les coses es tornen massa intenses massa ràpidament en una relació, probablement ho siguin.\nAquest nivell d’atenció i compromís augmentat només pot durar molt abans que es faci sufocant o simplement es cremi.\nPreneu-vos el temps per conèixer algú, recordeu-vos de seguir dedicant temps a les altres persones i interessos que us interessen i gaudiu de veure on van les coses sense forçar-ho.\n9. Totes són destrosses.\nParlo de quan algú es posa seriós tot el temps.\nUna simple conversa sobre el clima es converteix en una profunda conversa sobre l’escalfament global i un xat sobre un nou treball es converteix en una reavaluació de tota la seva vida.\nQuan sembla que sempre trobeu un núvol de pluja metafòric sobre el cap quan parleu amb una persona, sembla que necessiteu ser un bon amic i recordar-los que s’il·lumini.\nQuè és el comportament de l’odi propi?\nHi ha un moment i un lloc per a converses serioses, però la gent intensa no sempre troba l’equilibri adequat.\nPot provenir d'un lloc en què vulgueu establir una connexió més profunda amb vosaltres o ser un signe que valoren els vostres consells. Sigui com sigui, massa negativitat massa sovint pot resultar esgotadora per a tots dos.\n10. Mai se sap on et quedes amb ells.\nUn minut són a dalt, el següent a baix, t’estimen, t’odien. Si una persona té canvis d'humor freqüents i dramàtics, pot ser difícil de tractar.\nQuan una situació esdevé intensa, el factor dramàtic és alt i, amb la gent intensa, arriba el drama.\nEl que passa amb les persones dramàtiques és que són ... bé ... dramàtics. Quan una persona viu pel drama, fa difícil construir una base sòlida per a qualsevol tipus de relació amb ella.\nHeu de ser capaços de confiar que una persona amb qui compartiu una relació estarà a la vostra disposició tant per a les coses petites com per a les grans.\nSi no són el vostre recorregut perquè mai no sabeu en quin estat d’ànim estaran o no us podeu confiar que no convertiran alguna cosa en un drama, és hora d’avaluar la influència que tenen en la vostra vida i quin impacte positiu produeix, si escau,\nUna persona intensa no sempre és una mala notícia: pot ser increïblement fidel i impulsada.\nAssegureu-vos, si coneixeu algú com aquest, que no us demani massa. Només tenim molt de nosaltres per compartir i hauríeu d’envoltar-vos de persones que aportin riquesa a la vostra vida i no us deixin sentir drenats.\nJohn Cena, la meva vida està sent arruïnada per Internet\nd'on treu el senyor bèstia tots els seus diners?\nper què els homes es retiren quan les coses van bé?\ncom deixar de ser amarg i enfadat\nbrock lesnar llavors i ara\ncom pots fer saber a algú que t’agrada?